***Харолд 211104***

**Жаратқан Иеге сізді қолдануға рұқсат етіңіз**

***"Бұдан кейін Тәңір Иенің:***

***— Мен кімді жіберейін? Біздің хабаршымыз кім болады? — деген даусын естідім.***

***— Мен бармын, Ием. Мені жібере гөр, — деп жауап бердім."***

***(Ишая 6:8)***

 Мәсіхші жазушы және спикер Джилл Бриско "Мен бармын, Ием. Бірақ Ааронды жібере гөр" деп әзіл атауға ие болған кітап жазды. Ол Құдай Өз халқын Мысырдан алып шығып, Өзі уәде еткен жерге алып бару үшін шақырған кездегі Мұсаның басынан өткен оқиғаға сілтеме жасаған еді. Құдайға: «Мен бармын, Ием. Мені жібере гөр» деп жауап берген Ишаядан айырмашылығы, Мұса өкшесін жерге қазып: «Исраилдіктерді Мысырдан алып шығатындай соншама мен кіммін? Мен оларға не деп айтуым керек? Олар маған сенбесе ше? Мен шешен емеспін. Уа, Ием, басқа біреуді жіберші." деп жалбарынды. Ақырында, Құдай оған ашуланып, ағасы Һаронды өзімен бірге алып жүруін бұйырды (Мысырдан шығу 4).

 Мұсаға тым қатал болмайық. Мұса 40 жыл бұрын Мысырдан қашып кеткен болатын, өйткені ол кісі өлтірді деген айыппен іздеуде болған еді. Ол Мысыр жеріне қайтадан аяқ басқан кезде, адамдарда қандай реакция болатынын білмеді. Бірақ, Әрине, біз бұл әңгіменің соңын білеміз — Құдай Мұсаны құдіретті жолмен, бірнеше миллион адамды Құдай уәде еткен жердің шетіне апару үшін қолданды.

 Ал Құдай сізден не істеуіңізді сұрап тұр? Оның сұрап тұрғаны - сіз үшін сіздің қабілеттеріңізден әлдеқайда жоғары болып көрінуі мүмкін. Бірақ егер Ол сізді соны істеуге шақырса, Ол сізге соны орындауға қабілет те береді. Сіз: «Мен бармын, Ием. Мені жібере гөр, » деп жауап бересіз деп үміттенемін.